open-index/open-wikipedia-markdown huggingface dataset:
The Last Encore

**The Last Encore** on hollantilaisen progressiivista rockia soittavan Kayak-yhtyeen neljäs studioalbumi. Se julkaistiin alun perin vuonna 1976 ja CD:nä vuonna 1995, josta tehtiin vielä uusintapainos vuonna 2002.

Kappaleet "Still My Heart Cries For You" ja "Do You Care" julkaistiin Hollannissa myös singleinä.

Albumin valmistumisen jälkeen alkuperäisjäsen ja rumpali Pim Koopman lähti yhtyeestä ja palasi siihen vasta 1999.

## Kappaleet
# "Back To The Front" (Scherpenzeel/Slager) - 4:30
# "Nothingness" (Scherpenzeel) - 3:56
# "Love Of A Victim" (Koopman) - 2:49
# "Land On The Water" (Koopman) - 2:27
# "The Last Encore" (Scherpenzeel) - 3:59
# "Do You Care" (Koopman) - 2:48
# "Still My Heart Cries For You" (Koopman) - 4:32
# "Relics From A Distant Age" (Scherpenzeel) - 4:54
# "Love Me Tonight / Get On Board" (Scherpenzeel) - 2:40
# "Evocation" (Koopman) - 3:49
# "Raid Your Own House" (Scherpenzeel) - 3:35
# "Well Done" (Koopman) - 0:53

## Muusikot
* Ton Scherpenzeel - kosketinsoittimet, laulu, harmonikka, kontrabasso
* Pim Koopman - rummut, lyömäsoittimet, marimba, piano, laulu
* Max Werner - laulu, lyömäsoittimet, mellotroni
* Bert Veldkamp - basso, kontrabasso, saxofoni, sitra, laulu 
* Johan Slager - kitara, laulu
Máximo González

**Máximo González** (s. 20. heinäkuuta 1983 Tandil) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 58 heinäkuussa 2009 ja nelinpelissä sijalla 46 syyskuussa 2008. Nelinpelissä hän on voittanut yhden ATP-turnauksen.

González voitti vuonna 2008 Valencian nelinpeliturnauksen yhdessä Juan Mónacon kanssa. Vuonna 2009 González pääsi Ranskan avoimissa kolmannelle kierrokselle voitettuaan Mardy Fishin ja Andreas Seppin. Kolmannella kierroksella hän hävisi Tommy Robredolle.

## Lähteet

## Aiheesta muualla

*Máximo González ATP:n sivuilla
*Máximo González ITF:n sivuilla
Point of Know Return

**Point of Know Return** on progressiivista rockia soittavan yhdysvaltalaisen Kansas-yhtyeen viides albumi. Se julkaistiin vuonna 1977 ja uudelleen vuonna 2002, cd-formaatissa.

## Kappaleet
#
#
#
#
#
#
#
#
#
#

### 2002-CD-version bonuskappaleet
#
#

## Muusikot
*Phil Ehart - rummut, patarummut, putkikellot, lyömäsoittimet
*Dave Hope - basso
*Kerry Livgren - syntetisaattori, piano, kitarat, lyömäsoittimet
*Robby Steinhardt - viulut, laulu 
*Steve Walsh - urut, syntetisaattorit, vibrafoni, piano, laulu, lyömösoittimet 
*Rich Williams - kitarat
Stanislao Poliastri

**Stanislao Poliastri** (21. huhtikuuta 1681 – 21. maaliskuuta 1763) oli italialainen roomalaiskatolinen arkkipiispa. Hänet vihittiin papiksi 6. kesäkuuta 1705 ja nimitettiin Rossanon arkkihiippakunnan johtoon 21. toukokuuta 1738. Piispaksi vihkiminen seurasi 25. toukokuuta. Pääkonsekraattorina toimi kardinaali Luis Antonio Belluga y Moncada. Poliastri erosi tehtävistään arkkipiispana 30. joulukuuta 1761.

## Lähteet
Carl Frederick Mengeling

**Carl Frederick Mengeling** (22. lokakuuta 1930 – 1. heinäkuuta 2025) oli yhdysvaltalainen roomalaiskatolinen piispa. Hänet vihki papiksi Garyn hiippakuntaan Andrew Gregory Grutka 25. toukokuuta 1957 ja nimitettiin Lansingin hiippakunnan johtoon 7. marraskuuta 1995. Piispaksi vihkiminen seurasi 25. tammikuuta 1996. Pääkonsekraattorina toimi Adam Joseph Maida, jota avustivat Kenneth Joseph Povish ja Dale Joseph Melczek.

Mengeling jäi eläkkeelle 27. helmikuuta 2008.

## Lähteet
Aegaeon

**Aegaeon** eli **Saturn LIII** (väliaikainen nimitys **S/2008 S 1**) on Saturnuksen kuu. Sen löysi Cassini-Huygensin tutkimusryhmä vuonna 2008. Löytö julkistettiin 3. maaliskuuta 2009. Aegaeon kiertää Saturnusta keskimäärin 167 500 kilometrin päässä, ja on resonanssissa 7:6 Mimaksen kanssa. Tällä on vähäinen vaikutus Aegaeonin radan isoakselin puolikkaaseen.

## Lähteet
Tšepelare

**Tšepelare** () on kaupunki ja kunta Smoljanin alueella Etelä-Bulgariassa. Tšepelaren asukasluku on 7&nbsp;589 (vuonna 2011). Kunnan läpi virtaa Tšepelarejoki ja alueen ympäristöä hallitsevat Rodopivuoret.

## Aiheesta muualla

*Virallinen kotisivu  

## Lähteet
Ārvaldis Andrejs Brumanis

**Ārvaldis Andrejs Brumanis** (13. helmikuuta 1926 – 17. joulukuuta 2013) oli latvialainen roomalaiskatolinen piispa. Hänet vihki papiksi André Marie Charue 25. heinäkuuta 1954 ja hänet nimitettiin Liepājan hiippakunnan johtoon 7. joulukuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía. 

Brumanis jäi eläkkeelle 12. toukokuuta 2001.

## Lähteet
Ruokatutkimus

**Ruokatutkimus** tarkoittaa ruuan ja siihen liittyvien aiheiden kriittistä tarkastelua tieteen, taiteen, historian, yhteiskunnan ja muiden alojen näkökulmista. Se poikkeaa muista ruokaan liittyvistä tutkimusaloista, kuten maanviljelystä, siinä, että ruokatutkimus pyrkii tarkastelemaan asioita laajemmalti kuin esimerkiksi kulutuksen ja tuotannon näkökulmista. Ruokatutkimus on poikkitieteellinen ala, ja siinä on aineksia muun muassa filosofiasta, historiasta, kirjallisuustutkimuksesta, sosiologiasta, taidehistoriasta ja antropologiasta.
André Gaumond

**André Gaumond** (3. kesäkuuta 1936 – 14. joulukuuta 2019) oli kanadalainen roomalaiskatolinen arkkipiispa. Hänet vihittiin papiksi Sainte-Anne-de-la-Pocatièren hiippakuntaan 27. toukokuuta 1961 ja nimitettiin sen johtoon 31. toukokuuta 1985. Piispaksi vihkiminen seurasi 15. elokuuta. Pääkonsekraattorina toimi Louis-Albert Vachon, jota avustivat Marc Leclerc ja Bertrand Blanchet.

Gaumond sai 16. helmikuuta 1995 nimityksen Sherbrooken koadjuuttoriarkkipiispaksi, ja 1. heinäkuuta 1996 hänestä tuli sen arkkipiispa. Hän jäi eläkkeelle 26. heinäkuuta 2011.

## Lähteet
Markus Kuikka

**Markus Kuikka** (s. 9. heinäkuuta 1959 Helsinki) on suomalainen gamban- ja sellonsoittaja, joka soittaa myös harvinaisempia instrumentteja kuten barytonia ja arpeggionea. 

Kuikka opiskeli sellonsoittoa Seppo Laamasen johdolla Sibelius-Akatemiassa. Musiikin maisterin tutkinnon hän suoritti 2003 ja valmistui 2009 tohtoriksi Sibelius-Akatemian DocMus-yksikön taiteellisessa tohtorikoulutuksessa. Kuikka on opiskellut gamban, barytonin ja arpeggionen soittoa yksityisesti ja myös osallistunut lukuisille mestarikursseille.

Kuikka on toiminut Sibelius-Akatemiassa DocMus-yksikössä erilaisissa opetustehtävissä. Hän on konsertoinut omissa ja eri yhtyeiden konserteissa, erityisesti Suomalaisen Barytontrion kanssa joka on vieraillut myös Saksassa, Venäjällä ja Ranskassa. 

Kuikka toimi 1978-2008  Kuopion kaupunginorkesterin soolosellistinä. Hän on ollut mukana perustamassa BarokkiKuopiota, vanhan musiikin festivaalia, ja toiminut sen taiteellisena johtajana. 

Markus Kuikan isä on sotilaskapellimestari Arvo Kuikka ja poika cembalisti Lasse Kuikka.

## Lähteet

## Aiheesta muualla
*Taiteilijan omat sivut
Benedito Beni dos Santos

**Benedito Beni dos Santos** (s. 15. tammikuuta 1937) on brasilialainen roomalaiskatolinen piispa. Hänet vihittiin papiksi Taubatén hiippakuntaan 22. joulukuuta 1962 ja nimitettiin São Paulon arkkihiippakunnan vihkipiispaksi sekä Nasain titulaaripiispaksi 28. marraskuuta 2001. Piispaksi vihkiminen seurasi 9. helmikuuta 2002. Pääkonsekraattorina toimi Cláudio Hummes, jota avustivat Carmo João Rhoden ja Antônio Afonso de Miranda. Dos Santos asetettiin vihkipiispaksi 9. maaliskuuta.

Dos Santos sai 26. huhtikuuta 2006 nimityksen Lorenan piispaksi.

## Lähteet
Normaali-ilmakehä

**Normaali-ilmakehä** eli **normaali ilmanpaine** (**atm**) on kansainvälisesti vahvistettu ilmanpaineen normaaliarvo, 101&nbsp;325 pascalia, jota ennen on käytetty myös paineen mittayksikkönä.  Se on suuruudeltaan lähellä yhtä baaria, jolla se käytännössä voidaan usein korvata. 

Yksi normaali-ilmakehä on 760 torria eli elohopeamillimetriä.

## Historia
Vuonna 1954 pidetty kymmenes yleinen paino- ja mittakonferenssi (CGPM) vahvisti normaali-ilmakehän yleiseen käyttöön ja hyväksyi sille arvon 1013,25 dyneä neliösenttimetriä kohti, mikä on sama kuin 101&nbsp;325 Pa. Tämän arvon oli tarkoitus olla yhtä suuri kuin keskimääräinen ilmanpaine merenpinnan tasolla Pariisin leveysasteella, ja käytännön kannalta se todella vastaa keskimääräistä ilmanpainetta merenpinnan tasolla monissa teollistuneissa maissa, jotka ovat suunnilleen samoilla leveyspiireillä.

Kemiassa lämpötilan ja paineen standardiarvona on vanhastaan käytetty NTP:tä (Normaali lämpötila ja paine), joka vastaa 0&nbsp;°C:n lämpötilaa ja 101,325&nbsp;kPa:n painetta. Vuonna 1982 IUPAC kuitenkin suositteli, että ilmoitettaessa aineiden fysikaalisia ominaisuuksia *normaalipaineena* käytettäisiin tarkalleen yhden baarin eli 100 kilopascalin painetta.

## Lähteet
Piilosammal

**Piilosammal** (*Cryptothallus mirabilis*) on maailman ainut lehtivihreätön sammal. Se saa ravintonsa loisimalla *[[Tulasnella]]*-suvun sieniä, jotka elävät symbioosissa koivujen ja mäntyjen kanssa.

## Ulkonäkö
Piilosammal on kermanvalkoinen, maan alla kasvava sekovartinen sammal. Se muistuttaa lettonauhasammalta, ja se voidaan myös luokitella sen kanssa samaan sukuun kuuluvaksi. Lettonauhasammal on kuitenkin vihreä.

## Levinneisyys
Piilosammalta on löydetty Pohjois- ja Keski-Euroopasta, Grönlannista ja Costa Ricasta. Suomessa sitä on tavattu Ahvenanmaalta, Varsinais-Suomesta, Uudeltamaalta, Satakunnasta, Etelä-Hämeestä, Oulun-Pohjanmaalta ja Kittilän-Lapista. Se on Suomessa erittäin uhanalainen.

## Elinympäristö
Piilosammal kasvaa sammalen alla korvissa, tuoreissa kangasmetsissä, lettorämeillä ja lähteiköissä koivujen ja mäntyjen lähistöllä.

## Lähteet
Ilmakehä (täsmennyssivu)

**Ilmakehä** voi tarkoittaa seuraavia:
* ilmakehä, Maata ympäröivä kaasukerros
* ilmakehä, laajentuneessa merkityksessä: muita planeettoja ympäröivä kaasukerros, kaasukehä
* normaali-ilmakehä (atm), paineen yksikkö ja vertailukohde, normaali ilmanpaine maan pinnalla, 101325 Pa
* tekninen ilmakehä (at), vanhentunut paineen yksikkö, 1 kp/cm² = 98066,5 Pa
* Ilmakehä, seututie 138, Tuusulanväylältä Helsinki-Vantaan lentoasemalle johtava tie Vantaalla
Tarja Närhi

**Tarja Närhi** (s. 7. heinäkuuta 1959 Kuopio) on suomalainen radio- ja televisiotoimittaja. Hän työskenteli Yleisradiossa ja oli kommentaattorina muun muassa Eurovision laulukilpailuissa. Vuoden 2015 alusta Närhi juonsi sunnuntaiaamuisin *Tarja Närhin Iskelmäradiota*. Muita hänen juontamiaan radio-ohjelmia olivat *Sekahaku*, *Euroopan taivaan alla*, *Valoa ikkunassa*, *Paikka auringossa*, *[[Muistojen bulevardi (radio-ohjelma)|Muistojen Bulevardi]]* ja *Levylautakunta*. Närhi työskenteli Yleisradiossa 29 vuotta pääasiassa musiikkiohjelmien parissa. Hän jäi 2025 eläkkeelle siten, että juonsi viimeisen ohjelmansa 30. maaliskuuta.

Vuonna 2011 Säveltäjät ja Sanoittajat Elvis ry palkitsi Tarja Närhin Prix Elvis -palkinnolla hänen ansiokkaasta työstään suomalaisen rytmimusiikin ja sen tekijöiden hyväksi. Palkintoperusteissa todettiin Närhin nostavan ohjelmissaan esiin artistien ohella myös sellaisia musiikintekijöitä, jotka eivät itse esitä laulujaan. Esimerkiksi hänen ohjelmansa *Levylautakunta* tutustuttaa kuulijansa suomalaisiin rytmimusiikin säveltäjiin, sanoittajiin ja sovittajiin.

## Lähteet
François Lapierre

**François Lapierre** (s. 16. kesäkuuta 1941 Bromont) on kanadalainen roomalaiskatolinen piispa. Hänet vihittiin Société des Missions-Étrangères'n papiksi 18. joulukuuta 1965 ja nimitettiin Saint-Hyacinthen hiippakunnan johtoon 7. huhtikuuta 1998. Piispaksi vihkiminen seurasi 16. kesäkuuta. Pääkonsekraattorina toimi Louis-de-Gonzague Langevin, jota avustivat Joseph Gilles Napoléon Ouellet ja André Gaumond.

## Lähteet
COMSOL Multiphysics

**COMSOL Multiphysics** on simulointiohjelmisto, joka soveltuu erityisesti fysiikan ja insinööritieteiden ongelmien simulointiin sekä analysointiin.

Multiphysics osaa mm. simuloida sähkömagneettisien partikkelien virtausta, nestevirtauksia, lämpövirtauksia, laskea kuormituksissa syntyviä jännityksiä ja sekä rakenteiden ominaistaajuuksia.

## Ohjelman rakenne
COMSOL Multiphysicsiin voi liittää LiveLink-moduuleita, joiden avulla Multiphysics voidaan sovittaa toimimaan esimerkiksi CAD-ohjelmassa parametroidun mallin kanssa.

COMSOL-moduulit:
* Particle Tracing Module
* LiveLink for Creo Parametric
* LiveLink for SolidWorks
* LiveLink for MATLAB
* LiveLink for SpaceClaim
* CAD Import Module
* Data Import
* Mesh and Geometry
* Studies and Solvers
* Results and Visualization
* COMSOL Desktop
* Material Library Tools
* CFD Module
* Heat Transfer Module
* New Structural Mechanics Features
* AC/DC Module
* Acoustics Module
* RF Module
* Microfluidics Module
* MEMS Module
* Plasma Module
* Chemical Reaction Engineering Module
* Electrodeposition Module

## Lähteet

* soft-hummingbirds COMSOL Videotutorials
Team JVA

**Team John Village Automotive** (lyhennettynä **Team JVA**) on brittiläinen autourheilutalli. Tallin perusti vuonna 1980 entinen Formula Ford mestari John Village. Talli on voittanut kaksi kuljettajien mestaruutta Formula Vauxhall-sarjassa vuosina 1991 ja 1996. Talli on kilpaillut muun muassa Formula Ford, Italian F3000, International Formula Master ja A1 Grand Prix-sarjassa edustaen Kanadaa.
Shamaanikahvikki

**Shamaanikahvikki** (*Psychotria viridis*) on kahvikkien sukuun ja matarakasvien heimoon kuuluva pensas, joka esiintyy Etelä-Amerikassa. Sillä on kasvualueellaan monia paikallisia nimiä, mukaan lukien Chacruna ja Chacrona.

Se sisältää dimetyylitryptamiinia, ja sitä käytetään muun muassa ayahuascan valmistukseen.

Shamaanikahvikki on monivuotinen kasvi, joka kasvaa jopa 5 metriä korkeaksi ja 2 metriä leveäksi.

## Lähteet
Ján Laco

**Ján Laco** on (s. 1. joulukuuta 1981 Liptovský Mikuláš, Tšekkoslovakia) on slovakialainen jääkiekkomaalivahti, joka edustaa Tšekin Extraligassa pelaavaa Piráti Chomutovia.

## Seurajoukkueura
Laco pelasi kaudet 2011–2016 KHL-liigassa edustaen Lev Popradia, Donbass Donetskia ja Barys Astanaa.

## Maajoukkueura
Slovakian jääkiekkomaajoukkueen päävalmentaja Vladimír Vůjtek sr. valitsi Lacon Slovakian joukkueeseen MM-kisoihin 2012. Laco aloitti kisat Slovakian kakkosvahtina, mutta syrjäytti kesken kisojen Peter Hamerlíkin. Laco pelasi upeat MM-kisat, torjui Slovakian finaaliin ja palkittiin Slovakian TOP 3 -pelaajana. Laco palkittiin myös turnauksen parhaana maalivahtina. Laco edusti Slovakiaa myös jääkiekon MM-kilpailuissa vuonna 2017, jossa hän toimi joukkueen kolmosmaalivahtina.

## Lähteet
* 
*
Lelegit

**Lelegit** olivat mahdollisesti esihistoriallinen kansa, mutta todisteet heistä ovat kokonaan mytologisia eli epäluotettavia. Näyttää siltä, että kreikkalaiset ovat käyttäneet termiä *lelegit* yleisnimenä nykyisen Kreikan mantereen, nykyisen Kreikan saariston ja Vähän-Aasian esikreikkalaisista asukkaista. Samalla tavalla on käytetty myös termiä *[[pelasgit]]*. Lelegejä on asunut esimerkiksi Sámoksen, Chíoksen ja Fokaian läheisillä rannikkoalueilla ja Lakonianlahden rannoilla. Lelegit eivät olleet protoindoeurooppalaisia eivätkä arjalaisia, vaan mahdollisesti kaukasidisia rodultaan. Lelegit olivat alkujaan merenkulkukansa, ja lisäksi he olivat taitavia puuseppiä. Lelegit rakensivat puusta laivoja ja taloja. Kansa asuikin alueilla, joilla oli saatavana puutavaraa. Lelegit halveksivat merirosvousta, eivätkä milloinkaan itse ryhtyneet tällaiseen.

Kaarialaisen 200-luvulla eaa. eläneen kirjailijan Filippos Theangelalaisen mukaan lelegit olivat kaarialaisten maaorjia. Tämän vahvistaa myös antiikin kreikkalainen filosofi Plutarkhos teoksessaan *[[Moralia]]*. Antiikin kreikkalaisen historioitsijan Kallistheneen mukaan lelegit muuttivat Vähästä-Aasiasta nykyisen Kreikan alueelle kaarialaisten kanssa. Antiikin maantieteilijä Strabon kuvaa lelegejä nimellä *planētes* eli ”vaeltajat”.

## Lähteet
Blaž Kavčič

**Blaž Kavčič** (s. 5. maaliskuuta 1987 Ljubljana) on slovenialainen tennispelaaja. Parhaimmillaan hän on ollut kaksinpelissä ATP-listan sijalla 68 elokuussa 2012. Hän tulee urheilullisesta perheestä.

Kavčič teki Grand Slam -debyyttinsä Australian avoimissa 2010. Vuonna 2011 hän pääsi puolivälieriin sekä Chennain että Båstadin ATP-turnauksissa, joissa molemmissa hän hävisi Tomáš Berdychille.

## Lähteet

## Aiheesta muualla

*Blaž Kavčičin kotisivut
*Blaž Kavčič ATP:n sivuilla
*Blaž Kavčič ITF:n sivuilla
Belek

**Belek** on matkailukaupunki Antalyan maakunnassa Turkissa, Välimeren rannalla. Belek tunnetaan golfausmahdollisuuksistaan. 

Belekissä on paljon pinjametsiä, ja kaupunki sijaitsee Taurusvuorten juurella.

## Lähteet
*Yerenet.org.tr 
*Tjäreborg: Belek
*Aurinkomatkat: Belek

### Viitteet

## Aiheesta muualla
Supermarine Scimitar

**Supermarine Scimitar** on brittiläinen Supermarinen suunnittelema ja valmistama suihkuhävittäjä. Lentotukialuksilta toiminut Supermarine Attackerin seuraaja Scimitar oli Britannian ensimmäinen taktisiin ydinpommituksiin kykenevä hävittäjälentokone.

Scimitar oli käytössä vuosina 1958–1969, ja ensilento tapahtui vuonna 1956. Sitä valmistettiin 76 konetta.

Supermarine Scimitar kykeni kuljettamaan ainakin yhden 794 kg (1&nbsp;750 lb) painoisen Red Beard -ydinpommin (suom. *Punaparta*). Koneen kapasiteetti salli periaatteessa kaksi. Konetyypillä oli kuitenkin vaikeuksia liikehtimisessä sekä toimintavarmuudessa. Tämän takia se jakoi ikävän kohtalon yhdessä edeltäjänsä Supermarine Swiftin kanssa, ja sille sattui melko useita lento-onnettomuuksia. Se vedettiin pois palveluksesta vuosikymmenen mittaisen käyttöiän jälkeen ja korvattiin Blackburn Buccaneer -tyypillä. 

### Suoritusarvot
*Moottorit: 2 &times; Rolls-Royce Avon 202-suihkuturbiinit, työntövoima à 5 105 kg
*Huippunopeus 1 143 km/h
*Lakikorkeus 15 240 m
*Toimintamatka 966 km (korkealla, ilman lisätankkeja)

### Mitat
*Miehistö: 1
*Siipien kärkiväli 11,33 m
*Siipipinta-ala 45,06 m²
*Pituus 16,87 m
*Korkeus 4,65 m
*Tyhjäpaino 9 525 kg
*Enimmäislentoonlähtöpaino 15 513 kg

### Aseistus
(tykkien lisäksi muut valinnaisesti)
*Tykkiaseistus: 4 &times; 30 mm ADEN -lentokonetykit

*4 &times; 454 kg pommeja (max. kuorma 1 816 kg eli 4 000 paunaa)
*4 &times; Bullpup (ilmasta maahan) tai Sidewinder (ilmasta ilmaan) -ohjukset
*1-2 &times; Red Beard -tyyppinen taktinen ydinpommi
*Lisäpolttoainesäiliöt

## Lähteet
*Sharpe, Michael: Attack and interceptor jets, Grange Books, Lontoo Englanti, 2002 (s. 286) 

### Viitteet

## Aiheesta muualla
* Air Vectors: The Supermarine Attacker, Swift, & Scimitar 
* Military factory: Supermarine Scimitar, Carrier based Strike-Fighter 
* Thunder and Lightnings: Supermarine Scimitar 
* Supermarine Scimitar, un chasseur "un peu lourd" 
*http://www.netti.fi/~halle/planes/eng/scimitar.htm  
*http://www.aviastar.org/air/england/vickers_scimitar.php 
*http://www.fleetairarm.com/exhibit/vickers-supermarine-scimitar-f1/3-5-27.aspx
Stephanie Vogt

**Stephanie Vogt** (s. 15. helmikuuta 1990 Vaduz) on liechtensteinilainen tennispelaaja. Parhaimmillaan hän on ollut WTA-listan sijalla 137 helmikuussa 2014. Hän on voittanut urallaan kymmenen ITF-turnausta kaksinpelissä ja yhden WTA-turnauksen nelinpelissä vuonna 2013.

Junioriurallaan Vogt oli parhaimmillaan maailmanlistan viidentenä. Vogt sai mahdollisuuden osallistua Pekingin olympialaisiin 2008, mutta hän ei jätti kisat väliin loukkaantumisen vuoksi. Vuonna 2012 hän sai uuden mahdollisuuden osallistua, kun hänet kutsuttiin Lontoon olympialaisiin. Hän toimi kisoissa maansa lipunkantajana.

## Lähteet

## Aiheesta muualla
*
*
Dirichlet’n L-sarja

Matematiikassa **Dirichlet’n L-sarja** on muotoa

:L(s,\chi) = \sum_{n=1}^\infty \frac{\chi(n)}{n^s}.

oleva funktio. Tässä χ on Dirichlet’n karakteri ja *s* on kompleksinen muuttuja, jonka reaaliosa on ykköstä suurempi. Funktiot voidaan jatkaa analyyttisesti meroforfiseksi koko tasossa, jonka jälkeen sitä kutsutaan **Dirichlet’n L-funktioksi** ja sitä merkitään *L*(*s*, χ).

Funktiot on nimetty Johann Peter Gustav Lejeune Dirichlet’n mukaan, ja hän käytti niitä todistamaan nimeään kantavan lauseen alkuluvuista aritmeettisessa lukujonossa. Dirichlet osoitti, että funktioilla ei ole nollakohtia, kun *s*=1. Edelleen, jos χ on prinsipaalinen, niin vastaavalla Dirichlet *L*-funktiolla on yksinkertainen napa kohdassa *s* = 1.
Tuimiot

**Tuimiot** (*Acantholimon*) on lyijykukkakasvien (*Plumbaginaceae*) heimoon kuuluva kasvisuku. Siihen kuuluu noin 120 lajia pieniä piikkilehtisiä monivuotista ruohoja. Ne kasvavat Välimeren alueen itäosissa sekä Länsi- ja Keski-Aasiassa. Vain muutama laji on onnistuttu ottamaan viljelykseen onnistuneesti. Ne soveltuvat erinomaisesti kivikkopuutarhoihin. Luonnossa ne esiintyvät kuivilla vuoristo- ja aavikkoalueilla kasvupaikkoinaan kivikot, soratasangot ja suolajärvien rantamat.

## Tuntomerkit
Useimmilla suvun lajeilla on tiuha lehtiruusuke, joka muodostaa mättään tai kummun, jonka alaosa muodostuu vanhoista, jo kuihtuneista lehdistä. Itse lehdet ovat neulasmaisia, jäykkiä ja kovia. Joidenkin lajien lehtien pinnalla on mineraalisuolojen muodostama valkoinen härmä.

Tuimiot ovat läheistä sukua laukkaneilikoille (*Armeria*), ja sen edustajilla on laukkaneilikoiden kukkia muistuttavat vaaleanpunaiset tai valkoiset kukat. Laukkaneilikoista poiketen kukat sijaitsevat tähkämäisissä kukinnoissa, kun laukkaneilikoilla kukinto on mykerö. Kukkatähkä voi olla lehdellinen tai sijaita vanan päässä kaikkien lehtien yläpuolella.

## Lajeja
Sukuun kuuluu yksi suomeksi nimetty laji:
* gilanintuimio (*Acantholimon esfandiarii*)

## Kasvatus
Suvun lajeilla on erikoisvaatimuksensa. Ne eivät siedä niiden juurelle kerääntyvää kosteutta, eivät varsinkaan talvella. Maaperän tulee siis olla hyvin karkeaa ja hyvin vettä läpäisevää. Kuuma ja kuiva kasvupaikka sopii niille parhaiten. Kasveja voi lisätä kärkipistokkaista.

Tunnetuin laji viljelyssä lienee *[[Acantholimon glumaceum]]*, joka on kotoisin Kaukasusvuoristosta ja siihen liittyvistä Turkin osista. Se muodostaa 5–8 senttiä korkeita ja 30 senttiä leveitä mättäitä. Kukat ovat näyttäviä, syvän vaaleanpunaisia, ja mättäässä on useita kukintovanoja. Laji kestää lähes 30 asteen pakkasia.

## Lähteet
**Botanica. The illustrated A–Z of over 10,000 garden plants and how to cultivate them*. Köln, 1999. 

### Viitteet

## Aiheesta muualla
* http://www.picsearch.com/pictures/plants/garden%20plants/Acantholimon.html
3772 Piaf

**3772 Piaf** (1982 UR7) on Marsin ja Jupiterin väliseen pääasteroidivyöhykkeeseen kuuluva  pikkuplaneetta eli päävyöhykkeen asteroidi. Asteroidin löysi Ljudmila Karatškina lokakuussa 1982. Se on nimetty ranskalaisen laulajan Édith Piafin mukaan.

## Lähteet
Pyhän sydämen katedraali

**Pyhän sydämen katedraali** tarkoittaa seuraavia:

;Australia
*Pyhän sydämen katedraali (Bendigo), Victoria, Australia

;Bosnia ja Herzegovina
*Pyhän sydämen katedraali, Sarajevo

;Kanada
*Pyhän sydämen katedraali (Bathurst, New Brunswick), Bathurst, New Brunswick, Kanada
*Pyhän sydämen katedraali (Kamloops), Kamloops, Brittiläinen Kolumbia, Kanada
*Pyhän sydämen katedraali (Prince George), Prince George, Brittiläinen Kolumbia, Kanada

;Kiina
*Pyhän sydämen katedraali, Kanton, Kiina

;Intia
*Pyhän sydämen katedraali (Delhi), Intia
 
;Japani
*Pyhän sydämen katedraali (Jokohama), Kanagawan prefektuuri, Japani

;Malesia
*Pyhän sydämen katedraali (Sibu), Sarawak, Malesia

;Uusi-Seelanti
*Pyhän sydämen katedraali (Wellington), Uusi-Seelanti

;Pakistan
*Pyhän sydämen katedraali (Lahore), Pakistan

;Etelä-Afrikka
*Pyhän sydämen katedraali (Pretoria), Etelä-Afrikka

;Itä-Timor
*Pyhän sydämen katedraali (Maliana), Itä-Timor

;Mali
*Bamakon pyhän sydämen katedraali, Bamako, Mali

;Yhdysvallat
*Pyhän sydämen katedraali (Fairbanks), Alaska
*Pyhän sydämen katedraali (Preparatory), San Francisco, Kalifornia
*Pyhän sydämen katedraali (Pueblo), Colorado, Coloradon historiallisten paikkojen luettelossa 
*Pyhän sydämen katedraali (Pensacola), Florida
*Pyhän sydämen katedraali (Davenport, Iowa), Iowan historiallisten paikkojen luettelossa 
*Pyhän sydämen katedraali (Dodge City), Kansasin historiallisten paikkojen luettelossa 
*Pyhän sydämen katedraali (Salina, Kansas)
*Pyhän sydämen katedraali (Sacred Heart School and Christian Brothers), Duluth, Minnesota, Minnesotan historiallisten paikkojen luettelossa 
*Pyhän sydämen katedraali (Winona, Minnesota)
*Cathedral Basilica of the Sacred Heart, Newark, New Jersey
*Pyhän sydämen katedraali (Gallup, New Mexico)
*Pyhän sydämen katedraali (Rochester), New York
*Pyhän sydämen katedraali (Raleigh, North Carolina)
*Pyhän sydämen katedraali (Knoxville, Tennessee)
*Pyhän sydämen katedraali (Amarillo, Texas)
*Co-Cathedral of the Sacred Heart in Houston), Texas
*Pyhän sydämen katedraali (San Angelo, Texas)
*Pyhän sydämen katedraal (Richmond), Virginian historiallisten paikkojen luettelossa 
*Basilica of the Co-Cathedral of the Sacred Heart (Charleston, West Virginia)
Djermat

**Djermat** (myös *zarmat*, *zermat*) ovat songhaiden sukukansa Länsi-Afrikassa. He asuvat etupäässä Djibon, Arbindan ja Dorin seuduilla Burkina Fasossa sekä Nigerjoen varrella ja Dosson seudulla Nigerissä. Pienempiä ryhmiä on luoteis-Nigeriassa, Beninin ja Ghanan pohjoisosissa sekä Norsunluurannikolla. Kansan kokonaismääräksi arvioidaan 3,5 miljoonaa.

Djerman kieli kuuluu nilosaharalaisiin songhaikieliin. Kansan pääelinkeino on maanviljely ja tärkein viljelykasvi hirssi. Lisäksi harjoitetaan vähäisessä määrin karjanhoitoa sekä käsityöammatteja ja kaupankäyntiä. Djermojen uskonto on synkretistinen sekoitus islamia ja animismia. Ranskan siirtomaavallan ajasta lähtien heillä ollut johtava asema Nigerin politiikassa ja hallinnossa. 

## Lähteet
Carrus City

**Carrus City** on Carruksen vuosina 1993–2001 valmistama korkealattiainen kaupunkibussi, joka on identtinen Carrus City L:n, Carrus City U:n ja Carrus City M:n kanssa. Mallin valmistus alkoi vuonna 1993, kun Wiima K202:n valmistus päättyi. 

Mallista on myös nivelversio, jota ei ole käytössä Suomessa, ja jota valmistettiin vain Volvon alustoille. Sitä valmistettiin Wiiman tehtaalla Vantaalla ja Carruksen tehtaalla Wrocławissa Puolassa. Suurin osa busseista valmistettiin Vantaalla. Tavallista versiota valmistettiin pääasiassa Volvo B10M -alustalle ja nivelversiota Volvo B10MA -alustalle. Volvo B10M(A) alustoille tehdyissä autoissa on keskimoottori ja muissa takamoottori. 

Suomessa Carrus Cityä ovat käyttäneet muun muassa Helsingin Bussiliikenne ja toinen sen edeltäjistä Suomen Turistiauto, Pohjolan Liikenne ja Koiviston Auto -yhtymään kuuluva Porvoon Liikenne sekä Oulaisten liikenne.
Elafónisoksen taistelu (1717)

**Elafónisoksen taistelu** käytiin vuonna 1717 nykyisin Kreikkaan kuuluvan Elafónisoksen saaren edustalla, kun Venetsian laivasto hyökkäsi osmanien laivaston kimppuun. Taistelu päättyi Venetsian voittoon.

## Taistelu

Karlowitzin rauhassa vuonna 1699 osmanien valtakunta tunnusti Venetsian oikeudet Elafónisokseen, mutta vuonna 1715 osmanit miehittivät saaren.

Vuonna 1717 venetsialaisamiraali Pizanis lähti hyökkäämään 33 aluksen laivastolla Mánilta osmanien laivaston kimppuun, joka oli ankkuroituneena Sarakínikonlahdella Elafónisoksen eteläpuolella. Osmanien laivastoon kuului 52 purjealusta, neljä kaleeria sekä useita pienempiä aluksia. Laivastot kohtasivat Elafónisoksen länsirannikon edustan pienten Aglýftiksen ja Panagían saarten tuntumassa, jossa alkoi kahdeksan tuntia kestänyt taistelu. Taistelussa Venetsian laivasto upotti kreikkalaisten polttolaivojen auttamana osmanilaivaston. Osmanien laivastoon kuulunut merirosvo Kanka Moustis pelastui taistelusta ja meni Strofádes-nimiselle saariryhmälle Zákynthoksen saaren eteläpuolelle, jossa hän pahoinpiteli 20 erakkoa sekä ryösti Strofádeksen Pantokrátorin luostarin.

## Lähteet
Kollo (departementti)

**Kollo** on departementti Nigerin Tillabérin alueella. Se sijaitsee Sahelin vyöhykkeellä Nigerjoen varrella. Departementin pinta-ala on 10&nbsp;002 neliökilometriä. Asukkaita on 431&nbsp;000 henkeä (vuonna 2010, arvio).

Kollon departementti rajoittuu pohjoisessa Tillabérin alueen Tillabérin, Ouallamin ja Filinguén departementteihin, idässä Dosson alueen Boboyen departementtiin, etelässä ja lounaassa Sayn ja lännessä Téran departementteihin. Alueen keskellä sijaitsee Niameyn kaupunkialue.

Departementin hallinnollinen keskus on Kollon kaupunki. Lisäksi siihen kuuluu kymmenen maalaiskuntaa: Bitinkodji (Saga Fondo), Dantchandou, Hamdallaye, Karma, Kirtachi, Kouré, Liboré, N’Dounga, Namaro ja Youri (Kourtéré). Tärkeimmät elinkeinot ovat hirssin ja durran sekä keinokasteluun perustuva riisin viljely.

## Lähteet
The Left Shoe Company

**The Left Shoe Company** oli miesten kenkiä myyvä yritys, joka mittasi asiakkaan jalan muodon 3D-skannerilla valmistaakseen asiakkaalle sopivat kengät. 

Mittatilauskenkien valmistus alkoi nimellä ”The Left Foot Company” vuonna 1998. Left Foot Company voitti Tuottava Idea -kilpailun yrityssarjan vuonna 2002. Left Foot Company -toiminnan aloittanut Pomarfin on yhtiöittänyt mittatilauskenkien valmistuksen ja jäänyt muodostettuun Left Shoe Companyyn vähemmistöosakkaaksi. Yritys meni konkurssiin heinäkuussa 2016. 

## Lähteet

## Aiheesta muualla
*FT: The shoe that is sure to fit Financial times
*Yrityksen kotisivut
Verónica Cepede Royg

**Verónica Cepede Royg** (s. 21. tammikuuta 1992 Asunción) on paraguaylainen tennispelaaja. Parhaimmillaan hän on ollut kaksinpelissä WTA-listan sijalla 128 heinäkuussa 2014. Hän on voittanut urallaan 14 ITF-turnausta kaksinpelissä ja 21 nelinpelissä.

Junioriurallaan Cepede Royg oli parhaimmillaan maailmanlistan yhdestoista. Vuonna 2012 hänet kutsuttiin kilpailemaan Lontoon olympialaisiin. Siellä hän hävisi avauskierroksella Varvara Lepchenkoa vastaan. Cepede Royg saavutti nelinpelin turnausvoiton Rio de Janeirossa helmikuussa 2016 María Irigoyenin kanssa.

## Lähteet

## Aiheesta muualla
*Verónica Cepede Royg WTA:n sivuilla
*Verónica Cepede Royg ITF:n sivuilla
Onur Air

**Onur Air (brändinä Onurair)** oli turkkilainen halpalentoyhtiö, joka perustettiin Istanbulissa vuonna 1992. Turkin suurin yksityinen lentoyhtiö aloitti toimintansa 14. toukokuuta 1992 kahdella vuokratulla Airbus A320 -lentokoneella. Onur Air lopetti toimintansa heinäkuussa 2021. Onur Air kuljetti noin 1,4 miljoonaa matkustajaa vuodessa. Yhtiön päämaja sijaitsi Istanbulissa.

Suomalaisista matkanjärjestäjistä Lomamatkat käytti Onur Airia Turkin-tilauslennoissaan maakuntakentiltä.

## Laivasto
Heinäkuussa 2016:

* 9 Airbus A320-200
* 2 Airbus A321-100
* 6 Airbus A321-200
* 8 Airbus A330-200
* 3 Airbus A330-300

## Lähteet
Sean Nunes

**Sean Nunes** (s. 12. toukokuuta 1973 Kingston) on jamaikalainen entinen kilpapurjehtija. 213-senttinen ja 73-kiloinen Nunes kilpaili Sydneyn olympialaisissa 2000 470-luokassa, jossa hän sijoittui parinsa Andrew Goodingin kanssa 25:nneksi. 

## Lähteet

* Nunesin profiili sports-reference.com -sivustolla
Wallander: Todistaja

**Todistaja** on Wallander-elokuvasarjan toisen tuotantokauden kolmastoista ja viimeinen elokuva. Se on koko sarjan 26.&nbsp;elokuva.

## Juoni

Elokuva kertoo oikeudenkäynnistä, jossa ystadilaista rakennusyhtiötä syytetään pimeän työvoiman käytöstä ja ihmiskaupasta. Yhtiö on käyttänyt työvoimanvuokrausyritystä, joka on hankkinut työvoimaa Liettuasta. Kiireellinen rakennusprojekti aiheuttaa onnettomuuden työmaalla, ja vuokrausyhtiön johtaja ajautuu entistä törkeämpiin rikoksiin. Liettualainen pikkutyttö on rikosten todistaja, josta on päästävä eroon.

## Arvostelut
Telvis-sivuston arvostelun mukaan ”koko elokuvaa vaivaa tunnelma, jossa on tavoiteltu haikeaa luopumisen melankoliaa, mutta todellisuudessa kotikatsomossa ainoastaan haukotuttaa”. Iltalehden arvostelun mukaan elokuva on yksi sarjan huonoimmista ja vaikuttaa kuin ”tekijöiltä olisivat loppuneet voimat kesken”.

Useilta ruotsalaisilta arvostelijoilta elokuva sai myös heikohkon arvosanan.

## Roolit

## Lähteet

## Aiheesta muualla
*
Wallander: Velkoja

**Velkoja** on Wallander-elokuvasarjan toisen tuotantokauden kahdestoista elokuva.

Nainen löydetään surmattuna asunnostaan. Murhan jäljet johtavat kamppailulajien ja pelivelkojen maailmaan. Elokuvassa keskeiseen osaan nousee poliisikokelas Isabelle, joka tunsi surmatun. Isabellen menneisyydestä paljastuu ikäviä asioita. 

## Roolit

## Aiheesta muualla
*
Hamdallaye

**Hamdallaye** on maalaiskunta ja sen keskuskylä Nigerin Tillabérin alueen Kollon departementissa. Se sijaitsee Sahelin vyöhykkeellä noin 35 kilometriä Niameysta itään. Kunnassa on 56&nbsp;000 asukasta (vuonna 2010, arvio).

Hamdallayen kunnan pinta-ala on 1&nbsp;852 neliökilometriä. Se rajoittuu pohjoisessa Ouallamin departementin Simirin kuntaan, idässä Tagazariin ja Dantchandouhun, etelässä Kouréen ja N’Doungaan sekä lännessä Karmaan, Liboréen ja Niameyn kaupunkiin. Seutu on etupäässä heinäkasvillisuuden, pensaikon ja puuston peittämää kumpuilevaa tasankoa. Pohjoisessa esiintyy myös hiekkadyynejä. Luonnonvarainen kasvillisuus ja varsinkin eläimistö on kärsinyt voimakkaasti ihmisen toiminnasta. Sadevesi muodostaa pieniä järviä, joista osa kuivuu talven ajaksi.

Kuntaan kuuluu 46 hallintokylää, neljä perinteistä kylää, 35 pikkukylää ja kuusi leiripaikkaa. Asukkaista suurin osa on djermoja. Lisäksi on fulbeja, belloja, hausoja ja gurmia. Vuonna 2002 perustetun kunnan ja 51 kyläpäällikön lisäksi paikallishallintoon osallistuu ranskalaisten siirtomaaisäntien perustaman kantonin perinteinen päällikkö eli *mayaki*.

Kunnan kautta kulkee Niameyn ja Filinguén välinen päällystetty maantie, josta haarautuu tie Dantchandouhun. Paikallisia elinkeinoja ovat maanviljely sekä laiduntamiseen ja paimentolaisuuteen perustuva karjanhoito. Tärkeimmät viljelykasvit ovat hirssi, durra, lehmänpapu ja maapähkinä. Kotieläimiin kuuluvat naudat, lampaat ja vuohet sekä vähäisessä määrin aasit, kamelit ja hevoset. Köyhtyneillä mailla alkeellisin menetelmin harjoitettava maanviljely on tehotonta ja karjanhoito kärsii eläintaudeista ja laidunmaiden puutteesta. Niiden lisäksi harjoitetaan kalastusta ja naiset tekevät perinteisiä käsitöitä. Suuri osa nuorisosta on muuttanut ansiotöihin Niameyhin tai naapurimaihin.

Kunnan alueella toimii 49 alkeiskoulua, neljä madrasaa, keskikoulu ja ranskalais-arabialainen keskikoulu. Hamdallayessa on terveyskeskus sekä apteekki ja 11 kylässä terveysasemat. Koulutus- ja terveyspalvelujen tila on kokonaisuutena heikko. Vesihuolto käsittää 33 perinteistä ja 104 nykyaikaista kaivoa sekä 59 käsipumpulla varustettua porakaivoa ja viisi vesijohtoa. Elintarvikehuollosta vastaavat viljapankit, valtion kaupat ja varastot sekä myllyt. Kahdeksassa kylässä viikoittain järjestettävistä markkinoista tärkein on Hamdallayessa, jossa käy myös niameylaisia sekä nigerialaisia kauppiaita. Tietoliikennettä edustavat matkapuhelinasemat.

Matkailu Hamdallayeen on käytännössä olematonta. Mahdollinen turisteja houkutteleva kohde voisivat olla alueen kautta sadekauden aikana muuttavat kirahvit.

## Lähteet
Tillabéri (departementti)

**Tillabéri** on departementti Nigerin Tillabérin alueella. Se sijaitsee Sahelin alueella Nigerjoen varrella. Departementin pinta-ala on 8&nbsp;715 neliökilometriä. Asukkaita on 287&nbsp;700 henkeä (vuonna 2010, arvio).

Tillabérin departementti rajoittuu idässä Ouallamin, etelässä Kollon ja lännessä Téran departementteihin sekä pohjoisessa Maliin. Sen hallinnollinen keskus on Tillabérin kaupunki. Lisäksi siihen kuuluu kahdeksan maalaiskuntaa: Anzourou, Ayérou, Bibiyergou, Dessa, Inates, Kourteye, Sakoira ja Sinder. Tärkeimmät elinkeinot ovat osin keinokasteluun perustuva maanviljely (hirssi, durra, riisi) sekä paimentolaisten harjoittama karjanhoito.

## Lähteet
Damian McDonald

**Damian John McDonald** (12. toukokuuta 1972 Melbourne &ndash; 23. maaliskuuta 2007 Melbourne) oli australialainen maantiepyöräilijä.

McDonald sijoittui vuoden 1993 MM-kisoissa aika-ajossa kuudenneksi ja oli samana vuonna Etelä-Afrikassa järjestetyn Rapport Tourin neljäs. Hän pyöräili Kansainyhteisön kisoissa 1994 maansa joukkueessa, joka sai kultaa joukkueaika-ajossa, ja MM-kilpailuissa 1995 hän varmisti maalleen suurimman mahdollisen osallistujamäärän Atlantan olympialaisiin 1996 sijoittumalla maantieajon 42:nneksi. McDonald oli itse olympialaisissa saman kilpailun 65:s. Hän ajoi Blackburn Cycling Club -tallissa ja voitti Malesiassa Tour de Langkawin 1996. McDonald lopetti kilpailu-uransa vuonna 1997. 

McDonald kuoli 34-vuotiaana melbournelaisessa tunnelissa sattuneessa onnettomuudessa, jossa viisi autoa törmäsi. 

## Lähteet
Yöpartio

**Yöpartio** tarkoittaa seuraavia asioita:

* *[[Yöpartio (vuoden 1984 elokuva)|Yöpartio]]* (*Night Patrol*), yhdysvaltalainen elokuva vuodelta 1984
* *[[Yöpartio (vuoden 1987 elokuva)|Yöpartio]]* (*Nightforce*), yhdysvaltalainen elokuva vuodelta 1987
* *[[Yöpartio (romaani)|Yöpartio]]* (Ночной Дозор, *Notšnoi Dozor*), Sergei Lukjanenkon romaani.
Elafónisoksen taistelu (1718)

**Elafónisoksen taistelu** käytiin 20.–22. heinäkuuta 1718 nykyisin Kreikkaan kuuluvan Elafónisoksen saaren edustalla, kun Venetsian laivasto otti yhteen osmanien laivaston kanssa. Taistelu päättyi Venetsian voittoon.

## Taistelu

Taistelu käytiin venetsialaisten ja osmanien välillä saaren edustalla 20.–22. heinäkuuta 1718, kun Markantónis Diedoksen johtama 26 aluksesta muodostunut laivasto otti yhteen Souleiman Kotzan johtaman 36 purjealuksen osmanilaivaston kanssa. Taistelu päättyi Venetsian voittoon ja osa osmanien laivastosta pelastautui Kytheran saarelle.

Elafónisoksen taistelu oli vuosina 1714–1718 käydyn Venetsian–Turkin sodan viimeinen operaatio, sillä 21. heinäkuuta allekirjoitettiin sodan päättänyt Passarowitzin rauhansopimus.

## Lähteet
Samuel Groth

**Samuel Groth** (s. 19. lokakuuta 1987 Narrandera) on australialainen tennispelaaja. Parhaimmillaan hän on ollut kaksinpelissä ATP-listan sijalla 53 elokuussa 2015.

Vuonna 2009 Groth pelasi ensimmäistä kertaa Grand Slam -turnauksen pääsarjassa. Hän hävisi Australian avointen ensimmäisellä kierroksella Mardy Fishille luvuin 7–6(3), 4–6, 5–7, 0–6.

Groth syötti toukokuussa 2012 Busanin Challenger-turnauksessa kaikkien aikojen nopeimman syötön, jonka nopeudeksi mitattiin 263 km/h. Entinen nopeusennätys, 251 km/h, oli Ivo Karlovićin nimissä.

Groth oli naimisissa tennispelaaja Jarmila Gajdošován kanssa vuodesta 2009 huhtikuuhun 2011.

## Lähteet

## Aiheesta muualla
*Samuel Groth ATP:n sivuilla
*Samuel Groth ITF:n sivuilla
Scuderia Famà

**Scuderia Famà** on italialainen autourheilutalli. Talli perustettiin vuonna 1985. Talli on kilpaillut muun muassa International Formula Master-, Euroseries 3000- ja World Series by Nissan -sarjoissa.
James McClean

**James Aaron McClean** (s. 22. huhtikuuta 1989 Derry, Pohjois-Irlanti) on irlantilainen jalkapalloilija. Hän edustaa englantilaisseura Stoke Cityä ja on pelipaikaltaan laitalinkki.

## Seurajoukkueura
McClean edusti kotikaupunkinsa Derry Cityä ennen siirtymistään Koillis-Englannin Sunderlandiin elokuussa 2011. Hän ei kuitenkaan tehnyt ensiesiintymistään Sunderlandissa vasta kuin Martin O'Neillin alaisuudessa, joka otti vetovastuun seurassa joulukuussa 2011. Tämän jälkeen McClean nousi joukkueen avauskokoonpanoon. Hän pelasi avauskaudellaan Sunderlandissa 23 valioliigaottelua, joissa teki viisi maalia. Seuraavalla kaudella hän pelasi 36 ottelua ja teki kaksi maalia.

Elokuussa 2013 McClean siirtyi Sunderlandista Mestaruussarjan, Englannin toiseksi korkeimman sarjatason, Wiganiin. Hän pelasi Wiganissa kahden kauden aikana 73 sarjaottelua ja yhden nousukarsintaottelun. Maaleja hän teki yhdeksän. Hän pelasi kaudella 2011–2012 myös viisi ottelua Eurooppa-liigassa.

McClean siirtyi kesällä 2015 Valioliigan West Bromwichiin vajaan 1,8 miljoonan punnan siirtosummalla. Avauskaudellaan hän pelasi 35 ottelua, joissa teki kaksi maalia.

## Maajoukkueura
McClean on syntynyt Pohjois-Irlannissa, mutta edustaa maajoukkuetasolla Irlannin tasavaltaa. Hän pelasi Pohjois-Irlannin alle 21-vuotiaiden maajoukkueessa seitsemän ottelua vuosina 2008–2009. McClean sai luvan edustaa Irlannin tasavaltaa helmikuussa 2012 ja myöhemmin samassa kuussa hän teki ensiesiintymisensä maajoukkueessa ottelussa Tšekkiä vastaan.

McClean pelasi EM-kilpailuissa 2012 14 minuuttia ottelussa Espanjaa vastaan. Ensimmäisen maaottelumaalinsa hän teki Portugalia vastaan kesäkuussa 2014. EM-kilpailuissa 2016 hän pelasi Irlannin kaikissa neljässä ottelussa, joista kahdessa avauskokoonpanossa. Hän on lokakuun 2019 loppuun mennessä pelannut 72 maaottelua ja tehnyt niissä kymmenen maalia.

## Lähteet

## Aiheesta muualla

* James McCleanin esittely Wiganin virallisella kotisivustolla
Marco Venieri

**Marco Venieri** (tai *Venier*) oli 1200-luvulla Venetsian tasavaltaan kuulunutta Cerigon (nyk. Kythera) saarta hallinnut venetsialainen henkilö. Venieri kutsui itseään Cerigon kreiviksi tai toisen lähteen mukaan markiisiksi. Venieri kertoi polveutuvansa suoraan jumalatar Afroditesta.

Neljännen ristiretken (1201–1204) päätteeksi Venetsia liitti muun muassa Kytheran ja Elafónisoksen saaret sekä Länsi-Kreetan valtakuntaansa. Venetsia antoi alueet Marco Venierin perheen hallittavaksi vuonna 1207, ja alueet olivat perheen hallussa useiden vuosien ajan.

Marco Venierillä oli poika Bartolommeo Venieri.

## Lähteet
Kerbogha

**Kerbogha** (, ) oli Mosulin atabeg eli kuvernööri ensimmäisen ristiretken aikaan.

Vuonna 1098 Kerbogha sai tietää ristiretkeläisten piirittävän Antiokiaa ja johti joukkonsa kaupungin avuksi. Saavuttuaan paikalle kaupunki oli jo ristiretkeläisten hallussa. Nämä eivät kuitenkaan olleet ehtineet muonittaa kaupunkia, joten Kerbogha alkoi vuorostaan piirittää Antiokiaa. Ristiretkeläiset lähettivät Pietari Erakon neuvottelemaan Kerboghan kanssa mahdollisuudesta ratkaista tilanne kaksintaistelulla, mutta Kerbogha kieltäytyi ja jatkoi piiritystä.

Piirityksen aikana ristiretkeläisten mukana ollut Pietari Bartolomeus väitti nähneensä näyn pyhästä keihäästä, jonka he pian löysivät kaupungista. Keihään löytymistä pidettiin hyvänä enteenä, ja se kohotti kristittyjen moraalia vaikeassa tilanteessa. Samaan aikaan muslimien sotajoukoissa syntyi ristiriitoja, sillä se koostui armeijoista useilta alueilta. Ainoa sotajoukkoa yhdessä pitänyt asia olikin pelko siitä, että Kerboghan todellinen tavoite olisi heidän lääniensä valtaus.

28. kesäkuuta ristiretkeläiset hyökkäsivät Antiokiasta Bohemundin johdolla. Kerbogha yllättyi ristiretkeläisten voimakkaasta hyökkäyksestä, sillä hän oli odottanut huonosti organisoitua, heikkoa armeijaa. Tällöin Kerboghaa pelänneet emiirit päättivät nöyryyttää tätä ja jättäytyivät taistelusta kriittisellä hetkellä. Kerboghan täytyi perääntyä ja hän palasi Mosuliin epäonnistuneena.
Wallander: Perintö

**Perintö** on Wallander-elokuvasarjan toisen tuotantokauden yhdestoista elokuva.

Mehupuristamon toimitusjohtaja murhataan. Murhaaja löytyy helposti, mutta onko hän sittenkään oikea syyllinen? Siitä Wallander ja Katarina Ahlsell ovat eri mieltä, mikä viilentää heidän välejään. 

## Roolit

## Aiheesta muualla
*
Ayérou

**Ayérou** (myös *Ayorou* on maalaiskunta ja sen keskuspaikka Nigerin Tillabérin alueen Tillabérin departementissa. Se sijaitsee Nigerjoen rannalla 87 kilometriä Tillabéristä luoteeseen. Kunnassa on 33&nbsp;000 (vuonna 2010, arvio) ja Ayéroun kolmessa kylässä 7&nbsp;600 asukasta (vuonna 2001, väestönlaskenta).

Ayéroun kunnan pinta-ala on 1&nbsp;132 neliökilometriä. Se rajoittuu pohjoisessa Maliin, koillisessa Tillabérin departementin Inatessin, idässä Sakoiran ja Anzouroun sekä etelässä Dessaan kuntiin ja lännessä Téran departementin Gorouolin kuntaan. Seutu kuuluu Saharan ja Sahelin vyöhykkeen siirtymäalueeseen. Se on etupäässä arokasvillisuuden ja hiekkadyynien peittämää tasankoa, jonka länsipuolella sijaitsee vehreä Nigerjoen laakso järvineen. Huomattavin eläinlaji ovat Nigerin virtahevot, jotka toisinaan tuhoavat viljelyksiä ja aiheuttavat vaaratilanteita.

Kuntaan kuuluu 15 hallintokylää, kolme perinteistä kylää, 62 pikkukylää, 20 leiriä ja 20 vedenottopaikkaa. Paikallishallinnosta vastaa kunnanjohtaja ja vaaleilla valittava valtuusto. Hallintoon osallistuu myös ranskalaisten siirtomaaisäntien perustaman kantonin perinteinen päällikkö sekä 14 kylä- ja kaksi heimopäällikköä.

Seudun asukkaat ovat songhaita, tuaregeja, belloja, fulbeja ja hausoja. Heidän lisäkseen on Zarmagandan tasangolta sekä Malista, Togosta ja Nigeriasta muuttaneita siirtolaisia.

Ayérouhun johtaa päällystetty maantie Tillabérista sekä paikallistie Malin rajalta. Väestöstä 85 % harjoittaa sade- ja keinokasteluun perustuvaa maanviljelyä. Tärkeimmät viljelykasvit ovat hirssi, lehmänpapu, durra ja riisi. Lisäksi harjoitetaan puutarhaviljelyä ja kasvatetaan hedelmäpuita.

Toinen tärkeä elinkeino on laiduntamiseen ja paimentolaisuuteen perustuva karjanhoito. Kotieläimiä ovat naudat, lampaat, vuohet ja aasit. Nigerjoen saarten asukkaat harjoittavat kalastusta, jonka tuloksista suurin osa myydään paikallisilla markkinoilla tai viedään Niameyhin ja sen ympäristöön ja jopa Nigeriaan. Ayérou on tärkeä maataloustuotteiden ja karjakaupan keskus, jonka vaikutus ulottuu Niameyhin, Tillabériin, Téraan, Maliin ja Nigeriaan saakka. Perinteisillä käsityöammateilla on myös huomattava merkitys. Osa väestöstä käy muualla ansiotöissä.

Kunnassa on 20 alkeiskoulua, jotka tavoittavat 60 % kouluikäisistä (vuonna 2004–2005). Lisäksi on yksi yläkoulu. Terveyspalveluihin kuuluu kolme terveyskeskusta, viisi terveysasemaa ja kaksi apteekkia. Kunnallinen vesihuolto käsittää 13 porakaivoa, 9 vesipostia ja kaksi sementillä vahvistettua kaivoa.

Ayérou on toistaiseksi melko kehittymätön matkailukohde. Nähtävyyksiin kuuluvat värikkäät sunnuntaimarkkinat, Nigerjoen saarten perinteiset kylät sekä virtahevot ja vesilinnut. Kuntakeskuksessa on hotelli.

## Lähteet
Bellat

**Bellat** (songhainkielinen nimitys, hausaksi *bouzou*, tuaregiksi *iklan*) ovat etninen ryhmä Burkina Fasossa, Nigerissä ja Malissa. He ovat tuaregien entisiä mustaihoisia orjia, jotka ovat omaksuneet isäntiensä kielen ja kulttuurin. Osa belloista on paimentolaisia ja loput maanviljelijöitä.

## Lähteet
Lossujärvi

**Lossujärvi**, pohjoissaameksi *Loassojávri*, on järvi Enontekiöllä, Käsivarren Yliperällä. Se on varsin pieni järvi, jonka suurin pituus koillis-lounaissuunnassa on noin 1,2 kilometriä ja suurin leveys itä-länsisuunnassa noin 980 metriä pinta-alan ollessa noin 52 hehtaaria. Järvi sijaitsee 809 metriä merenpinnan yläpuolella eli samalla korkeudella kuin Pallaksen korkein huippu. Lossujärvestä itäkaakkoon noin kahden kilometrin päässä on järven "kaimatunturi", Loassonibba.

Lossujärvellä on Metsähallituksen ylläpitämä autiotupa. Järvi on pohjois- ja eteläpuoleltaan korkeiden ja louhikkoisten tuntureiden välissä ja tästä syystä sinne tullaan yleensä joko idästä Urtasjoen laaksoa myöten tai lännestä Norjan puolelta Didnujoen (*Didnojohka*) vartta pitkin. Urtasjoen laaksoa (*Urtasvankka*, pohjoissaameksi *Urtašvággi*) ympäröi Urtaspahta ja muut jylhät pahtaseinät. Didnujoen reunustat ovat avoimempaa maastoa mutta lännessä näkyvät Norjan lumihuippuiset vuoret, erityisesti 1 409m korkea kolmehuippuinen Rihpogáisi. Didnujoki kulkee osan matkaa syvässä kanjonissa, jonka reunoilta on näkymät joen kuohuviin koskiin ja putouksiin.

## Loheton Lohijärvi
Lossujärven pohjoissaamenkielinen nimi tarkoittaa Lohijärveä (*[http://fi.wiktionary.org/wiki/luossa luossa]* tai *loassa* = lohi). Eräretkeilijä ja vaelluskirjailija Kullervo Kemppinen käsittelee Käsivarren paikannimistöä teoksessaan *Haltian harteilla*. Hän epäilee, että nimen taustalla voisi olla runsaan lohikalasaaliin järvestä joskus saanut lappalainen. Selitys ei sellaisenaan vaikuta todenmukaiselta. Nousulohta on todistettavasti tavattu Käsivarressa ylimmillään Lätäsenon Munnikurkkion tasalla (sijainti ). Lisäksi Poroenosta Munnikurkkion yläpuolelta on pyydetty kesällä 1994 lohen jokipoikanen, joka kertoo emokalojen nousseen sinne saakka. Poroenon alajuoksulta on vesireittiä pitkin vielä noin 50 kilometriä Lossujärvelle. Porojärven jälkeen reitti kapenee yhä pienemmäksi, matalammaksi ja louhikkoisemmaksi, eikä lohta ole koskaan todistettavasti tavattu edes Porojärvellä. Ainoa Käsivarren korkeimmissa vesistöissä elävä kalalaji on karuun ympäristöön sopeutunut rautu, eikä sekään kasva korkeimmilla elinalueillaan kovin suureksi.

Väärinkäsitys tai yleistys kalalajin kohdalta ei myöskään ole todennäköinen selitys, koska saamelaiset tunsivat lohen sangen hyvin erottaen sen muista lohikaloista. Näin alkuperäistä nimen taustaa voi nykyään vain arvailla. On mahdollista, että nimi on vuosien ja vuosikymmenten kuluessa muovautunut alkujaan aivan muuta tarkoittaneesta sanasta. Näin on käynyt monille muillekin Lapin paikannimille. Tämän toteaa Kemppinenkin *Haltian harteilla* teoksessaan.

## Lähteet
Lucidi Motors

**Lucidi Motors** on italialainen pikkuformulatalli. Talli perustettiin vuonna 1991. Talli on voittanut Italian F3-sarjan mestaruuden kaksi kertaa vuosina 2007 ja 2008. Talli on kilpaillut myös Britannian F3 ja Eurocup Formula Renault-sarjoissa.